[{"text_idx": "#000001", "text": "Je la 22-a de marto 1992, Unuig\u0302intaj Nacioj ekdisvastigis \"Universalan Deklaracion pri Rajtoj de Akvo\". La intenco de tiu teksto estis interesigi kaj ekologie konsciigi log\u0302antarojn kaj ties registarojn, precipe koncerne la gravecon de akvo por homa postvivado. En la sekvinta jaro, je tiu sama dato, la G\u0302enerala Asembleo de UN deklaris, ke la 22-a de marto estas Monda Tago de Akvo."}, {"text_idx": "#000002", "text": "De tiu tempo, popoloj pli kaj pli maltrankvilig\u0302adas pro manko de akvorimedoj. Iuj analizistoj antau\u0306vidas en ne tre fora estonteco militkonfliktojn, surbaze de konkurado por tiu altvalora likvaj\u0302o."}, {"text_idx": "#000005", "text": "Vidu la situacion, al kiu ni alvenis. Urg\u0302as haltigi tion. Sachs asertas, ke \"tiuj raportoj enhavas similajn historiojn. La liverado de akvo estas c\u0302iam pli nesufic\u0302a en vastaj regionoj de la mondo, precipe en g\u0302iaj sekaj regionoj. La rapida pligravig\u0302o de akvomanko respegulas kreskadon de la log\u0302antaro, elc\u0302erpig\u0302on de subtera akvo, mals\u0302paradon, malpurigadon kaj grandegajn, pli kaj pli katastrofajn rezultojn je klimats\u0302ang\u0302oj pro homa agado. La sekvoj estas doloraj: sekeco kaj malsato, forperdo de kondic\u0302oj por postvivado, disvastig\u0302ado de malsanoj transdonataj per akvo, deviga migrado kaj ec\u0302 militaj konfliktoj\"."}]